Avlsforeningen for Norske varmblodstravere
Styremøte 17.06.2014 kl. 19.00, Bjerke Travbane, HH
Innkalt: Alle styremedlemmer og varamedlemmer.
Møtt: Per Erik Hagen, Jo Svenstad, Hanne Lynne, Ole Morten Nilsen, Ann Berit Sagedal og Gunnar Flåten
Forfall: Mona Lunde

Ingen merknader til møteinnkallingen.
Saksliste godkjent.

Per Erik ønsket velkommen, og ga ordet til avlssjef Anders Järnrot som holdt en kort innledning. Gode nyheter  er at DNT er positive til å anse Avlsforeningen for Norske varmblodstravre som en samarbeidende organisasjon. Gledelig nyhet  at DNT nå vil avholde klasseløpsauksjonen på lørdag. Dette er styret svært glade for.

Saksliste:
Referatsaker:
· Pressemelding etter OGP
· Protokoll fra styremøte/telefonmøte 11 juni

Sak 3/2014 Organisering av arbeidet
Sak 4/2014 Utadrettet arbeid
Sak 5/2014 Eventuelt

Referatsaker: 
Styret var svært positive til pressemeldingen og ser viktigheten i at avlsforeningen er synlig i lignende situasjoner.
Ingen merknader til protokoll/referat fra styremøte den 11 juni.

Sak 3/2014
Hvert medlem i styret presenterte seg med hensyn til erfaring med organisasjonsarbeid, bakgrunn og saker man engasjerer seg for i relasjon til hest/oppdrett.

Saker som må gjennomføres, hvem har ansvar:
[bookmark: _GoBack]Sende ut en verveflyer til hoppeeiere og potensielle medlemmer. Fortrinnsvis på epost. Sjekke liste over bedekte hopper for å finne navn, også sjekke oppdrettsliste som ligger på DNT med epost og kontaktinfo. Verveflyeren sendes til alle, sammen med kontingentinnbetaling/ansvar Hanne

Gjennomgang av vedtekter for å utforme disse med i tråd med dagens normalvedtekter, slik at det kan legges frem endringsforslag til årsmøtet i 2015/ Spørre Øystein Eriksen om han kan påta seg dette

Vi har fått en gratis bedekning på Mr. Commissioner som vi kan bruke i 2015. I tillegg til denne har vi fått et gavekort fra hestesportsenteret på kr. 1000,- Disse kan vi bruke som vervepremier/medlemsfordeler. Vi foretar trekning blant medlemmene. Det bør også være mulig å forespørre hingsteeiere  om  å sponse med bedekning/føllavgift til foreningen slik at vi kan ha denne typen vervepremier også i fremtiden.

Jobbe med avtaler for reduserte priser på hingster til medlemmene/ Dette er arbeid som bør ivaretas av dedikerte personer
Vi bør ha en mentorordning, dvs en navneliste  m telefon over erfarne oppdrettere/hestefolk  som medlemmene  kan ringe til for råd og hjelp. Legge listen på nettsiden.
Eventuelt opprette et avsråd/tilsvarende
Vi legger også ut en veiledning om bedekning, følling, stell av føll osv på nettsiden. Dette  for å hjelpe  «ferske» og usikre hoppeeiere/Ansvar Hanne
Vi bør også opprette en database der medlemmer gratis kan legge inn unghestene sine for å profilere disse ifm auksjon og salg. 
Hanne overtar nettsiden. Til flyer og banner skaffes sponsorer til dekning av utgifter. De som er med på å sponse flyeren betaler 2000 kroner og får banner inkludert i et år, som "takk" for støtten. Banner senere for andre vil koste 2000 kroner per år.

Skal vi vurdere om vi bør finne et bedre navn til foreningen/vi bør se på det, ikke problem å endre det , men årsmøtet må beslutte. Vi bør også finne en finere logo.

Sjekke opp vedrørende foreningens  registrering i Brønnøysund. Hvis den ikke har organisasjonsnummer fordi den har vært lenge ute av drift, så må vi få ordnet dette/ ansvar Ole Morten
Få laget en liste over medlemmer. Vi må også få sendt ut kontingent for 2014 til de som var innmeldt i 2013, samt dem som har meldt seg inn kun ved navn i 2014(forventer faktura)/ ansvar Ole Morten

Sak 4/2014
Her kom flere forslag til mulige aktiviteter avlsforeningen kan engasjere seg i og jobbe med. Vi må velger mellom aktivitetene/sakene. Mange gode forslag.

Se på muligheter for å få til en ordning med at alle føllavgifter kunne forfalle til betaling f.eks 1.oktober. Dette vil gi bedre mulighet for likviditet fordi oppgjøret fra auksjonen er kommet. Det er økonomisk krevende for hoppeeiere flest å betale ut føllavgifter for årets føll samtidig som man fortsatt ikke har solgt åringene. Andre muligheter er å få oppdretterpenger utbetalt nærmere føllavgiftene. Alternativt en deling av føllavgiften ved at halvparten kan betales når oppdretterpenger er utbetalt, og den andre halvparten etter auksjonen.

Samarbeid med Starum som faginstans. Informasjon om avl på norskfødte/hvorfor norskfødt?, dette bør bli presentert på travtrenerutdanningen. Dette kan ivaretas av Anders eller noen fra avlsforeningen.

Vi må satse på aktiviteter som får flere til å satse på hest, og bedekke hoppene sine.
Til start prosjektet er positivt, da dette blir en fin møteplass  for de med unghester.

Skal vi lage en hingstedag a la Åby? Bør være tidlig i forhold til avlssesong. Kanskje ifm Meyer’n

Mønstringsløpsdag, en eller flere. Samle mønstringsløpene til en dag sånn at det kan kjøres mange mønstringsløp samme dag.

Vi forsøker å få til en temadag i forbindelse med Jarlsberguka. Lørdag kan være en ok dag. Tema 2014 kan være klargjøring og preparering av unghesten til auksjon/ Per Erik har ansvar for å finne egnede lokaler 

Vi bør ha kåring av årets hest Made in Norway?

Vi bør ha egen løpsserie.

Andre aktiviteter:
· Hjelpe oppdrettere  med å velge hoppe ved nyanskaffelse
· Hjelpe til med å velge riktig hingst
· Vurdere andre salgskanaler enn auksjonen
· Veilede vedrørende seriøs markedsføring av åringer
· Åpen gård
· Økt fokus på hesten
· Vise gleden ved å være oppdretter, det nye føllet 
· Sjekke hva avlsorganisasjoner i våre naboland gjør. Vi kan høre med Anders om aktiviteter i Svensk avlsforening.
· 
Sak 5/2014 Eventuelt 
Styremøter/vi bør ha fysiske styremøter ca annenhver mnd, ellers kan vi bruke telefonmøter.






Ann Berit Sagedal/referent





 
